Den Vest-Sjællandske Avis, 1815-11-04
Krigen i Europa vil saaledes forhaabentlig snart indskrænkes til Penne Krig, en saadan Krig føres nu imellem den Preussiske Geheimeraad v. Schmalz. som heftig har angrebet det i de sidste Krigs-Aar saa omtalte hemmelige Tydske Forbund og viist dets Skadelighed, og imellem den bekiendte Niebuhr i Berlin, som nyelig i et Skrift har besvaret hans Beskyldninger. Ogsaa den Polske Greve Morckiforhen Polsk Minister i Spanien, har taget til Gienmæle imod den forrige Erkebiskop i Mecheln, Hr. v. Pradts Skrift om sit Gesandtskab i Polen i 1812. Alle Magters alvorlige Bestræbelse gaaer ud paa at dæmpe alle Giæringer og alle Levninger af de politiske Omvæltninger i deres Lande. – J Engelland har man nu snart faaet Matroserne bragt til Lydighed med væbnet Haand, mange Matroser, ere fængslede og bragte ombord paa Krigskibene, for at dømmes, Portiers Oprør i Spanien er vel nu dæmpet, men det var saa betydeligt, at man nu veed, at 260 Officerer vare implicerede deri. – J Frankerige tager man Sagen alvorligt, Ministeren, Greve af Barbe Marbois har forelagt de Deputeredes Kammer en Plan til at dæmpe alle Uroeligheder i Landet; i Strasborg holder Præfecten, Greven af Bouthilliers en stræng Justits, ogsaa er det nødvendigt, da de Misfornøiede hitte paa alle mulige Optøier, saaledes fik de for en Tid siden en fuld Mand til at udraabe paa Gaderne i Paris: leve Napoleon, leve Keiseren, og nyelig fandt de Plaseer i at holde Præfecterne for Nar, og at tilskrive dem falske Breve med Ordre fra Ministeriet, strax at reise til Paris. En af de forunderligste og meest uforklarlige Begivenheder er Murets Forhold; som bekiendt har han, uagtet den Østerrigske Keiser har tilstaaet ham et frit Opholdsted i sine Stater, anstiftet paa Corsica temmelige Uroeligheder; som ere gaaede saa vidt, at 2700 Mand Engelske, Østerrigske, Sardinske og Sicilianske Tropper ere afseilede til Øen for at gjøre Ende derpaa. En Coureer havde rigtig nok meldet i Paris, at Murat var arresteret, men det skal have været en List af hans Parthie, for at skiule hans Planer. Han skal være afseilet med en lille Flode paa 9 til 10 Fartøier og 2800 Mand, og man troer at han vil lande i Calabrien i den sydlige Deel af Kongeriget Neapel, hvor der skal herske en Deel Misfornøielse og Giæring; det Neapolitanske Hof begynder at blive opmærksom paa disse Anstalter, og sætter Fæstningen Gactai Forsvarstand; Sammenhænget med alt dette kan ikke ret opklares, især da det er blevet de Franske Journalister forbudt at skrive noget om ham (Maaskee han nu med en Deel andre Bonapartister tager sin Tilflugt til Tyrkiet) Kongen af Frankerige har nedsat en militairisk Commission med Hertugen af Bellund i Spidsen, for at undersøge de Officerers Forhold, som har tjent under Napoleon i Aar, saalænge til denne Commissions Kiændelse er fældet, kan ingen af disse Officerer blive ansatte ved Armeen. Pairernes Kammer har besluttet, at Moniteuren skal allene meddeeles et Udtog af Protocollen, over dets daglige Forhandlinger. – De Østerrigske Erkehertuger Johan og Ludvig ere den 23de Octbr. komne til London; den 19de Octbr. kom Storfyrste Constantin til Warschau uden at berøre Berlin, hvor han holdt Revue over de Russiske og Polske Tropper. Den Russiske Keiserinde, en født Prindsesse af den, har forladt Hoffet i Carlsrube; Keiserinden reiser over Berlin, hvor hun ventes den 1ste Rovember, til Petersborg. Keiser Alexander er endnu i Berlin, paa Reisen dertil logerede han Müncheberg i Forstraad Retters Huus, i den Stue og i den Seng som Friederich den 2den pleie at betiene sig af. Høitidelighederne og Festerne i Berlin, i Anledning af Keiserens Ophold der, varer uafbrudt ved; han har været i Potsdam og ventes snart til Warschau. Til Erindring om Slaget ved belle Alliance har Kongen af Preussen befalet, at den saakaldte Rondeel ved den Halliske Port skal i Fremtiden bære dette Navn.